আজি বিধায়ক আৱাসত দিচপুৰৰ বিধায়ক অতুল বৰাই সংবাদ মেল অনুষ্ঠিত কৰি পুনৰ সৃষ্টিনগৰ নিৰ্মাণৰ বিৰুদ্ধে এইদৰে সৰৱ হৈ পৰে।
তেওঁ লগতে 'পূৰ্বৰ সৃষ্টি নগৰৰ নামটো সলাই একে প্ৰকল্পৰে কাম আৰম্ভ কৰিছে' বুলি উল্লেখ কৰি কয় যে ইয়াৰ কাৰণ হৈছে সৃষ্টিনগৰ নিৰ্মাণ কৰাৰ বাবদ বৈধ কোনো কাগজ-পত্ৰ নাছিল।
'কোনো বৈধ অনুমতি নোহোৱাকৈয়ে এনে ডাঙৰ প্ৰকল্প নিৰ্মাণ কৰিবলৈ তেওঁলোকে কেনেকৈ সাহস কৰিলে?'-এইদৰে প্ৰশ্ন কৰে বিধায়ক অতুল বৰাই।
চৰকাৰৰ বন বিভাগ, জিএমডিএ, জিলা প্ৰশাসন আৰু জিএমচি যদি এই নিৰ্মাণ কাৰ্য্যৰ সৈতে জড়িত নাই তেন্তে তেওঁলোকে কেনেকৈ নিজকে নিৰ্দোষী হিচাপে প্ৰমাণ কৰিব বুলিও প্ৰশ্ন কৰে সৃষ্টিনগৰ নিৰ্মাণৰ বিৰুদ্ধে সদা সৰৱ অতুল বৰাই।
বিধায়ক হিচাপে তেওঁ বাধা দিবলগীয়া হ'ল বুলি কোৱাৰ উপৰিও তেওঁ প্ৰশ্ন কৰে যে চৰকাৰীভাৱে ব্যৱস্থাগ্ৰহণ কৰিবলগীয়া একো নাছিল নেকি?
তেওঁ লগতে কয়, 'চূণচালিৰ সেই অঞ্চলসমূহ সেউজ হৈ থাকিব দিব লাগে চৰকাৰে। তদুপৰি তেওঁ চৰকাৰক আহ্বান জনাই কয় যে এইবোৰ তন্ন-তন্নকৈ পৰীক্ষা কৰি দোষীক শাস্তি বিহিব লাগে।
'ৱাকিং জ'ন নিৰ্মাণ কৰি চাৰিওফালে ফাষ্টফুডৰ দোকানসমূহ হৈছে, মানুহে তাত আহাৰ গ্ৰহণ কৰি পেট বেয়া হৈছে, সেয়েহে ৱাকিং জ'ন বন্ধ কৰিব লাগে। স্বাস্থ্য ভলে ৰাখিবলৈ খোজ কাঢ়ি যদি পেটৰ বাবে অপকাৰী ফাষ্টফুড খায়, সেইটো কেনেকুৱা কথা হ'ব?'- সংবাদ মেলত অতুল বৰাই মন্তৱ্য কৰে।
তেওঁ ফাঁচিবজাৰস্থিত পুৰণা জেইলৰ ফালে ৱাকিং জ'ন কৰিবৰ বাবে চৰকাৰক অনুৰোধ জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
